
RAPORT DE SPECIALITATE

Privind aprobarea documentației tehnico-economice-faza S.F. pentru obiectivul „SF+PT Centru Multifuncțional Kuncz”
Având în vedere Referatul de aprobare a proiectului de hotărâre cu nr. SC.2020/.............. 03.02.2020 şi Proiectul de hotărâre privind aprobarea Studiului de fezabilitate aferent obiectivului de investiţie „SF+PT Centru Multifunctional Kuncz”, Timișoara, prin care se propune aprobarea devizului aferent investiției în valoare de 7.021.544,12 lei (TVA inclus).
În vederea îndeplinirii obiectivelor Strategiei Europa 2020, România şi-a asumat ca ţintă incluziunea socială a grupurilor vulnerabile şi reducerea numărului de persoane expuse riscului de sărăcie sau excluziune socială cu 580.000, până în anul 2020. Principalul instrument strategic de realizare a acestui obiectiv îl reprezintă Strategia Naţională privind Incluziunea Socială şi Reducerea Sărăciei 2015-2020. Una dintre intervenţiile cheie pentru reducerea sărăciei şi promovarea incluziunii sociale o reprezintă dezvoltarea de servicii sociale, urmărindu-se consolidarea şi îmbunătăţirea acestora la nivel comunitar, prin finanţarea din POR 2014-2020 a investiţiilor în infrastructura necesară furnizării şi dezvoltării lor. 

Conform Studiului de fundamentare pentru Strategia naţională privind incluziunea socială şi reducerea sărăciei 2015-2020, întocmit de Banca Mondială, ”trebuie sporit accesul anumitor grupuri vulnerabile la serviciile specializate, iar unele tipuri de servicii trebuie dezvoltate în continuare. Anumite categorii expuse riscului de excluziune ar trebui să beneficieze de acces mai mare la servicii sociale de calitate în România, precum persoanele defavorizate care trăiesc în comunităţi urbane marginalizate”.  Prin intermediul Strategiei naţionale privind incluziunea socială şi reducerea sărăciei, se propun o serie de politici orientate către persoane, dintre care le enumerăm pe cele privitoare la serviciile sociale. Serviciile integrate, care includ servicii de protecţie socială, ocupare, educaţie, sănătate, şi alte servicii publice sunt extrem de rare. 

Municipiul Timișoara intenţionează realizarea proiectului  ”Cladire in regim de inaltime P+2E cu functiunea Centru Cultural si Educational Kuncz” str. Satu Mare, nr. 1A  din cartierul Kuncz Timișoara” şi finanţarea acestuia în cadrul Programului Operaţional POR 2014-2020, prin Axa prioritară 9 Sprijinirea Regenerării Economice și Sociale a Comunităților Defavorizate din Mediul Urban. Revitalizarea fizică, economică şi socială a comunităţilor defavorizate.

Oportunitatea este determinată de lansarea apelului de proiecte și posibilitatea finanțării din fonduri structurale nerambursabile, în cadrul Programului Operaţional Regional (POR) 2014-2020,  Axa prioritară 9 - Sprijinirea regenerării economice și sociale a comunităților defavorizate din mediul urban- revitalizarea fizică, economică şi socială a comunităţilor defavorizate pentru proiectul: ”Cladire in regim de inaltime P+2E cu functiunea Centru Cultural si Educational Kuncz” str.Satu Mare, nr. 1A  din cartierul Kuncz Timișoara”.

Se vizează combaterea marginalizării sociale a acestei populaţii prin promovarea unei abordări de tip integrat, prin realizarea unei investiţii în imbunătăţirea mediului fizic precum şi investiţii pentru dezvoltarea funcţiilor sociale şi comunitare (centru multifuncţional cu activităţi socio-educative, recreative şi culturale). Grupul ţintă vizat este format din aproximativ 100 de persoane din comunitatea urbană marginalizată, beneficiari direcţi ai investiţiilor realizate în cadrul priectului.

Se urmăreşte satisfacerea nevoilor prezentului, insă fără a compromite posibilitatea de a-şi satisface propriile nevoi.

Realizarea obiectivului va contribui, de asemenea, la: creşterea sentimentului de apartenenţă la comunitate; dezvoltarea de acţiuni de informare la nivelul comunităţii în ceea ce priveşte serviciile oferite şi beneficiile acestora pentru persoanele marginalizate şi familiile acestora;  asigurarea pe timpul zilei a unor activităţi de îngrijire, educaţie, recreere - socializare, abilitare-reabilitare, consiliere, dezvoltarea deprinderilor de viaţă independentă pentru copii;

Se vor prevedea măsuri de colectare selectivă a deşeurilor în vederea reciclării componentelor pe categoriile selectate.

Prin proiect se vor propune soluţii tehnice, dotări şi materiale în conformitate cu legislaţia privitoare la protecţia mediului, protecţia împortriva incendiilor şi normativele/standardele în vigoare.

Municipiul Timişoara doreşte realizarea pe amplasamentul propus a unui centru multifuncţional (clădire) de tip servicii sociale fără cazare, incluzand spaţii de odihnă, recreere şi relaxare prin: amenajarea  unor săli pentru cursuri artistice, sală de sport, activităţi de asistenţă la efectuarea temelor, denumite generic after school, sală de mese. cu respectarea prevederilor din certificatul de urbanism. Programul este dedicat în special copiilor de vârstă şcolară (7-12 ani).

Sala de mese va fi deservită de un serviciu de cathering, care va aduce mâncarea porţionată şi va fi prevăzută cu un oficiu pentru depozitarea temporară, spălare veselă.

Grupurile sanitare pentru personal se află la etajul I. Tot aici se află un oficiu cu spălătorie pentru feţe de masă, perdele, huse de scaune etc., prevăzut cu spaţii de depozitare pentru rufe curate / murdare.

Constructia va fi in regim de inaltime P+2E.
Centru multifunctional Kuncz va cuprinde:

PARTER CORP N
SALĂ MULTIFUNCŢIONALĂ COMPARTIMENTABILĂ

max. 50 LOCURI (43 pe scaune) -87,20mp

P/2 DEPOZITARE MOBILIER / RECUZITĂ -28,45mp

P/3 HOL+SCARĂ- 36,60mp

P/4 GRUP SANITAR PERSOANE CU DIZABILITĂŢI- 4,00mp

P/5 GRUP SANITAR FEMEI -4,75mp

P/6 GRUP SANITAR BĂRBAŢI- 5,05mp

P/7 CENTRALĂ TERMICĂ- 8,95mp

P/8 GARDEROBĂ -3,65mp

P/9 CABINĂ POARTĂ -2,45mp

P/10 WINDFANG- 2,90mp

PARTER CORP S

P/11 HOL+SCARĂ RĂŞINI EPOXI. 27,50mp

P/12 GRUP SANITAR PERSOANE CU DIZABILITĂŢI RĂŞINI EPOXI. 3,15mp

P/13 HOL RĂŞINI EPOXI. 14,00mp

P/14 BIROU RĂŞINI EPOXI. 9,15mp

P/15 BIROU RĂŞINI EPOXI. 9,15mp

P/16 BIROU RĂŞINI EPOXI. 9,15mp

P/17 AŞTEPTARE CU GRUP SANITAR - 13,50mp

P/18 CABINET MEDICAL -. 15,70mp

P/19 IZOLATOR CU GRUP SANITAR - 11,00mp

P/20 WINDFANG - 4,10mp

ETAJ 1

E1/1 SALĂ DE MESE (max. 46 locuri) - 62,00mp

E1/2 OFICIU- 14,20mp

E1/3 SCARĂ- 10,85mp

E1/4 HOL- 45,95m

E1/5 SALĂ AFTERSCHOOL- 29,60mp

E1/6 SALĂ DE CONSILIERE ÎN GRUP -18,60mp

E1/7 SALĂ DE CONSILIERE INDIVIDUALĂ- 10,35mp

E1/8 ARHIVĂ - 4,95mp

E1/9 SALĂ ACTIVITĂŢI- 11,60mp

E1/10 HOL+SCARĂ- 25,00mp

E1/11 SALĂ ACTIVITĂŢI - 22,70mp

E1/12 GRUP SANITAR FEMEI- 3,50mp

E1/13 GRUP SANITAR BĂRBAŢI- 3,50mp

E1/14 LENJERE CURATĂ - 3,45mp

E1/14 LENJERIE MURDARĂ - 3,45mp

E1/15 OFICIU CU SPĂLĂTORIE - 5,70mp

E1/16 SALĂ MULTIMEDIA MOCHETĂ- 22,45mp

ETAJ 2

E2/1 SALĂ DE SPORT - 247,00mp

E2/2 HOL + SCARĂ- 32,50mp

E2/3 HOL + SCARĂ - 14,50mp

E2/4 VESTIAR F. CU GRUP SANITAR ŞI DUŞURI- 22,00mp

E2/5 DEPOZITARE MATERIALE SPORTIVE- 14,50mp

E2/6-

SUPANTĂ

VESTIAR B. CU GRUP SANITAR ŞI DUŞURI - 22,00mpe. 

Închiderile exterioare vor fi din zidărie de blocuri ceramice cu goluri verticale de 30cm, cu termoizolaţie din vată minerală la parter şi parţial la etajele 1 şi 2. În zona sălii de mese şi a sălii de sport se prevăd închideri de tip perete cortină din panouri translucide şi termoizolante,  multicamerale, din policarbonat.

Acoperişul va fi de tip terasă, cu termoizolaţie din polistiren extrudat la planşeele din beton armat, respectiv vată minerală rigidă în zona sălii de sport. Învelitoarea se va realiza cu membrană PVC.

Se vor prevedea hidroizolații din membrană bituminoasă la partea superioară a elevaţiilor, sub zidărie şi minim 50cm spre interior și sub pereții de zidărie interiori pe o lățime de 1 m,  pentru oprirea infiltraţiilor din capilaritate.
Compartimentările uşoare la interior se vor executa cu pereţi din gips carton pe structură din profile ambutisate de tablă galvanizată.

Tâmplăriile exterioare vor fi realizate din profile P.V.C. cu barieră termică și geam termoizolant triplustrat clar. Nu se recomandă optarea pentru geam triplustratificat pentru grosimi ale pachetului acestuia mai mici de 40mm. Pentru îmbunătățirea rezistenței la transfer termic în special pe timp de iarnă se recomandă folosirea de sticlă cu strat low-e la partea situată spre interiorul pachetului de geam a foii interioare. La exterior se va folosi sticlă anti-efracţie la toate nivelele.

Finisajele exterioare constau din:

Tencuiala decorativa la peretii exteriori.

Beton antiderapant la scări exterioare, rampe şi podeste de acces, gradene

Tamplării din PVC cu geam clar la usile si ferestrele exterioare

Pereţi cortină translucizi din panouri termoizolante multicamerale din policarbonat la sala de mese şi sala de sport.

Învelitoare din membrana PVC

Elemente de tinichigerie (jgheaburi, burlane, sorturi etc.) din tabla cu protectie multistrat.
Finisajele interioare constau din:
Zugrăveli lavabile pentru interior, pe un suport de glet de ipsos stabilizat cu amorsa la pereţi şi tavane

Tavan suspendat acustic în sala multifuncţională, tavan suspendat casetat în sala de mese.

In zonele umede ale bailor şi oficiilor (pe langa obiectele sanitare si in zonele de spalat) peretii vor fi placati cu faianta

Pardoselile interioare vor fi din răşini epoxidice.

In băi se vor prevedea sifoane de pardoseala.

La cabinetul medical şi în zona izolatorului se vor prevedea finisaje antiseptice.

Se va acorda atenţie deosebită detaliilor aflate la racordul dintre suprafeţe sau materiale, hidroizolaţiilor orizontale şi verticale.
Toate materialele care se pun în operă vor fi compatibile cu funcţiunea solicitată şi vor fi însoţite de certificate de calitate, conformitate şi de garanţie care se anexează la cartea tehnică a construcţiei. Pentru materialele care sunt furnizate de constructor este obligatorie certificarea calităţii acestora fie prin laboratoarele proprii atestate fie prin laboratoare exterioare. Materialele şi procedeele noi vor fi însoţite de agrementul tehnic eliberat potrivit prevederilor legale. Se va asigura  îndeplinirea cerinţelor de calitate şi performanţă din documentaţiile specifice, pe specialităţi, avizate de instituţiile abilitate.

La recepţionarea fazelor conform programului de urmărire a calităţii, pentru orice inadvertenţă sau modificare se va solicita prezenţa, respectiv acordul proiectantului.

La executarea lucrărilor se vor respecta toate normele şi normativele privind calitatea lucrărilor, normele şi normativele sanitare, de protecţia mediului, de protecţia muncii şi P.S.I. în vigoare.

În concluzie, prin documentația SF nr. 504/2019 - “ SF+PT CENTRU MULTIFUNCTIONAL KUNCZ” faza S.F., s-au stabilit următoarele:

- valoarea totală estimată a investiţiei conform devizului general, ca fiind de 

7.021.544,12 lei (TVA inclus)., din care

C+M are valoarea de  6.350.283,43 LEI (inclusiv TVA);
     - indicatorii tehnico - economici rezultaţi în urma elaborării S.F., conform Anexei 1 la prezentul Raport de specialitate;

   - Descrierea sumară a investiţiei propusă a fi realizată prin proiect, conform Anexei 2 la prezentul Raport de specialitate.
Studiul de fezabilitate aferent obiectivului de investiţie “SF+PT CENTRU MULTIFUNCTIONAL KUNCZ”, Timișoara a fost avizat cu nr..................... in cadrul Comisiei Tehnico-Economice de verificare şi avizare a documentaţiilor tehnico-economice pentru lucrările de investiţii şi reparaţii capitale. Sursa de finanţare a investitiei: Programului Operațional 2014-2020, prin axa prioritarã 9 - sprijinirea regenerãrii economice și sociale a comunitãților defavorizate din mediul urban. 
Având în vedere prevederile legale expuse în prezentul raport, respectiv H.G. nr. 907/29.11.2016, apreciem că proiectul de hotărâre privind aprobarea indicatorilor tehnico – economici – Anexa 1 şi a descrierii sumare a investiţiei – Anexa 2, pentru proiectul privind aprobarea documentației tehnico-economice-faza SF, pentru obiectivul „SF+PT Centru Multifuncțional Kuncz”, îndeplineşte condiţiile pentru a fi supus dezbaterii şi aprobării plenului Consiliului Local.
Şef Serviciu S.U.I.P.I.C.,




Consilier S.U.I.P.I.C.,

SANDA GREBLĂ





 Bogdan Popescu

